কলকাতা নাইট রাইডার্সের বড় ভরসা এই ক্রিকেটার। ক্রিজে নেমে বড় ছক্কা হাঁকাতে দক্ষ এই ব্যাটসম্যান। ভাগ্য হয়তো তাঁর সহায় নয়, তাই ইদানীং জাতীয় দলের দরজা তাঁর জন্য খোলা থাকছে না। কয়েকদিন আগে ঢাকায় খেলতে গিয়েছিলেন তিনি। এবার গেলেন কেনিয়ায়। এ হেন ক্রিকেটার কে হতে পারেন? তিনি ইউসুফ পাঠান। স্ট্রে লায়ন্স ক্রিকেট ক্লাবের হয়ে খেলার জন্য এখন কেনিয়ার মাটিতে ইউসুফ। সেখানকার লিগ মাতাতে দেখা যাবে এই ব্যাটসম্যানকে। ভারতীয় ক্রিকেট কন্ট্রোল বোর্ডও কেনিয়ায় খেলার ছাড়পত্র দিয়েছে পাঠানকে। ইউসুফ পাঠান এখন তাকিয়ে কেনিয়ার লিগের দিকে। তাঁর ভক্তরাও আশা করছেন মাঠে নেমে পাঠানের ব্যাট কথা বলবে।